
A német kisebbségi kulturális értékek feldolgozása az újhartyáni óvodában

Témaválasztásom indoklása:
Dolgozatom témájának kiválasztásában több okot is meg tudok említeni. Az egyik jelentős ok a szülőhelyem, ahol élek Újhartyán (Hartian). Valamint fontos számomra, hogy az újhartyáni német nemzetiségi óvodában dolgozhatom. Ezen kívül személyes ok is motivált, ami a származásom, hiszen anyai ágon az őseim német származásúak. A dolgozatom címe: „A német kissebségi kulturális értékek feldolgozása az újhartyáni óvodában”.
Célkitűzéseim: 
A legfontosabb célom a helyi szokások és hagyományok bemutatása, ápolása. Dolgozatom szakirodalom segítségével, elsősorban gyűjtő munkám eredményeként született.

Hipotézisek:
1) Feltételeztem, hogy az újhartyáni óvodában lehetőségeket nyújtanak arra a pedagógusok, hogy az óvodáskorú gyermekek különböző játékos módszerek segítségével megismerjék a helyi hagyományokat.
2) Feltételeztem, hogy a gyermekek még nem értik a hagyományok jelentőségét, de érdeklődően állnak ezekhez a témákhoz.

Módszereim: 
Dolgozatom feldolgozásában többféle módszert alkalmaztam. Szakirodalmak feldolgozását, kutatómunkát, gyűjtőmunkát, hagyományőrző és kulturális értékközvetítő rendezvényeken való részvételt, „Stationenmunkát”, „Projektmunkát”, valamint interjúkat használtam.
Hagyományápolás az Újhartyáni Német Nemzetiségi Óvodában:
Óvodánk középpontjában a hagyományápolás áll. A gyermekek különböző hagyományőrző eseményeken vesznek részt. Dolgozatomban néhány ünnepet mutattam be amit az újhartyáni óvodában ápolnak. Milyen helyi hagyományokat és szokásokat őriztek meg? A hagyományok mellett gyűjtöttem dalokat, verseket és mondókákat. Munkámban a következő ünnepeket dolgoztam fel: „Hartyánfeszt”, szüret, Márton-nap, advent, mikulás nap, karácsony, farsang és a húsvét. Valamint egy témát: az újhartyáni lakodalmas szokásokat „Stationenmunkával” dolgoztam fel. Ehhez egy táblázatot is készítettem. Ezen kívül egy „Projektmunkát” is bemutattam, melynek témája: a német nemzetiségi hét az óvodában. Ezzel a módszerrel a gyermekek különböző helyi hagyományokat, szokásokat ismerhetnek meg néhány témán keresztül. Ezek a témák a következőek: helyi múzeum, régi utcák és parasztházak Újhartyánon; helyi lakosság kézműves foglalkozásai; hartyáni hagyományos ételek; régi játékok; valamint újhartyáni zenék és táncok megismerése.




